Jaime Eyzaguirre
Jaime Eyzaguirre (1908-1968) bio je čileanski historičar, esejist i profesor opće historije na Katoličkom univerzitetu u Santiagu. Od 1942. bio je šef katedre za historiju ustava, od 1943. profesor na Filozofskom fakultetu. Bio je urednik časopisa Estudios. Također je bio član Španske kraljevske akademije i jedan od osnivača Čileanske akademije jezika. Zastupnik je shvatanja o rasnoj superiornosti Španaca i odlučujućoj, progresivnoj historijskoj ulozi Španije u latinoameričkoj historiji, opravdanosti kaudiljizma i marginalnom značenju širokih slojeva stanovništva u borbi za nezavisnost. Bio je kritičar liberalizma, pozitivizma i marksizma u historijskoj nauci.